Order of the October Revolution

Darjah Revolusi Oktober (, Orden Oktyabr'skoy Revolyutsii) telah diperkenalkan pada 31 Oktober 1967, sempena ulang tahun ke-50 Revolusi Oktober. Ia dianugerahkan kepada individu atau kumpulan bagi perkhidmatan yang memajukan komunisme atau negara, atau dalam memperkukuh pertahanan Kesatuan Soviet, sama ada dalam bidang ketenteraan atau awam. Ia merupakan darjah kedua tertinggi dalam darjah Soviet, selepas Darjah Lenin.


Lencana darjah ini terdiri daripada sebuah bintang merah dengan sinar keemasan di antara penjuru-penjurunya; di tengahnya terdapat sebuah pentagon yang memaparkan imej kapal kruiser Aurora yang mengambil bahagian dalam Revolusi Oktober. Di atasnya terdapat bendera merah yang tertera perkataan "Revolusi Oktober" dalam bahasa Rusia. Lambang tukul dan sabit terletak di bahagian bawah. Lencana ini dipakai di dada kiri dengan reben merah yang mempunyai lima jalur biru di tengah.

Aurora sendiri telah dianugerahkan Darjah ini, menjadikannya satu-satunya kapal yang pernah menerima anugerah tersebut. Unit ketenteraan dan institusi yang menerima anugerah ini akan menambah nama darjah ini pada gelaran rasmi mereka selepas penerimaan.

Pautan luar

Darjah Revolusi Oktober di Direktori darjah, pingat dan tanda penghormatan USSR. 

Halaman Rujukan Darjah Revolusi Oktober

Category:Perang Dingin
Category:Kesatuan Soviet
Category:Rusia
Category:Pingat dan Darjah Kebesaran
Category:Tentera Soviet
Category:Tentera Rusia